অসমে বিজেপির রাজ্য সভাপতি দিলীপ সাইকিয়া

গুয়াহাটি: অসমে (Assam) বিজেপির (Bjp) রাজ্য সভাপতি (State President) নিযুক্ত হলেন দিলীপ সাইকিয়া (Dilip Saikia)। দিলীপ দারাং-উদলগিরি বিধানসভা আসনে দুবারের নির্বাচিত সাংসদ। দিলীপ বিনা প্রতিদ্বন্দ্বিতায় নির্বাচিত হয়েছেন।

তিনি ভবেশ কলিতার (Bhabesh Kalita) জায়গায় স্থলাভিষিক্ত হলেন। দিলীপ সাইকিয়া তাঁর ভাষণে বলেন, দলকে আরও মজবুত করতে তিনি তৃণমূল স্তর থেকে কাজ করবেন। রাজ্যের জনগণকে দেওয়া প্রতিশ্রুতি তিনি পূরণ করবেন।

অসমের মুখ্যমন্ত্রী হেমন্ত বিশ্ব শর্মা জানিয়েছেন, সাইকিয়া মানুষের কাজে তাঁর সাধারণ জীবন যাপন ও কঠোর পরিশ্রমের জন্য পরিচিত। শুক্রবার গুয়াহাটিতে দলের সদর দফতর থেকে অসমের মুখ্যমন্ত্রী হেমন্ত বিশ্ব শর্মা ও কেন্দ্রীয় মন্ত্রী সর্বানন্দ সোনোওয়ালের নেতৃত্বে দিলীপ সাইকিয়ার নাম বিজেপির সভাপতি হিসেবে ঘোষণা করা হয়।

আরও পড়ুন: বান্দ্রা থেকে ট্রেন ধরেছিল সইফের হামলাকারী!

দিলীপ সাইকিয়া দারাং-উদলগিরি বিধানসভা আসনে দুবারের নির্বাচিত সাংসদ। একজন দক্ষ রাজনৈতিক নেতা। এর আগে দিলীপ বিজেপির এর আগে তিনি বিজেপির জাতীয় সাধারণ সম্পাদক ছিলেন। অসমের প্রথম কোনও নেতা যিনি এই পদে বসলেন।

হেমন্ত বিশ্ব শর্মা দিলীপ সাইকিয়ার দলের নেতৃত্বের ভূমিকার ভূয়ষী প্রশংসা করেন। তিনি বলেন, দিলীপ তার নিজ পরিশ্রমের জন্য আজ এই জায়গায় এসেছেন। বিজেপি তাদেরই সুযোগ দেয়, যারা কঠোর পরিশ্রম করেন।

দিলীপ সাইকিয়াকে তাঁর নয়া পদের জন্য শুভেচ্ছা জানিয়েছেন অসমের প্রাক্তন মুখ্যমন্ত্রী সর্বানন্দ সোনওয়াল।

মুখ্যমন্ত্রী হেমন্ত বিশ্ব শর্মা, কেন্দ্রীয় মন্ত্রী সর্বানন্দ সোনওয়াল, দলের বর্ষীয়ান নেতারা, মন্ত্রিসভার সহকর্মী, বিধায়ক, রাজ্যজুড়ে কর্মরত শুভ্যানুধায়ীরা দিলীপ সাইকিয়াকে তাঁর নয়া পদের জন্য শুভেচ্ছা জানান।

দেখুন অন্য খবর: